6. AIDS/ŽIV ir numatoma XVIII tarptautinAIDS konferencija (2010 m. liepos 18-23 d., Viena) (
- Prieš balsavimą:
Michael Cashman
Pone pirmininke, atsižvelgiant į šio balsavimo svarbą artėjant Vienos konferencijai, reikalauju, kad per galutinį balsavimą būtų balsuojama vardiniu būdu.
Francesco Enrico Speroni
Pone pirmininke, ponios ir ponai, mano frakcija tam prieštarauja.
(prašymas atmestas)
Astrid Lulling
(FR) Nusiraminkime! Kadangi Liuksemburgo piliečiai kalba ir rašo prancūzų bei vokiečių kalbomis, prieš balsuojant dėl rezoliucijos tokiu jautriu klausimu, norėčiau atkreipti jūsų dėmesį į tai, kad 17 punkto formuluotės prancūzų ir anglų kalba labai skiriasi.
Pagal vokiečių kalbos versiją valstybės narės ir Komisija kviečiamos...
(DE) remti priemones saugių abortų srityje
(FR) ... remti priemones, skirtas saugiems abortams. Mane informavo, kad šios sakinio dalies nėra nei prancūzų k., nei anglų k. versijose.
Pone pirmininke, gal galėtumėte paaiškinti, ar prancūzų k. versija yra autentiška, nes tai tikrai padėtų daugeliui EP narių apsispręsti balsuojant.
Pirmininkas
Mes pataisysime visus vertumus, kad jie būtų suderinti su originalu. Mes tai patikrinsime. Dėkoju.
Michael Cashman
Pone pirmininke, atsižvelgiant į ką tik įvykusį balsavimą, galbūt politinpartija, kuri prieštaravo, galėtų atsiimti savo prieštaravimą ir dabar leistų per galutinį balsavimą balsuoti vardiniu būdu.
Francesco Enrico Speroni
Pone pirmininke, ponios ir ponai, leiskite pakartoti, kad mes prieštaraujame.
(prašymas atmestas)
- Po balsavimo:
Gay Mitchell
Pone pirmininke, nenorėčiau vilkinti proceso ir džiaugiuosi, kad M. Cashman taip gražiai šneka. Manau, kad būtų labai gerai, jei mes Parlamente laisvai balsuotume tokiais klausimais. Tuomet būtų galima nustatyti tikrą Parlamento požiūrį. Dabar viena pusgriežtai peikia Parlamentą ir tik viena pusleidžia balsuoti laisvai. Jei tikrai norime sužinoti Parlamento požiūrį tokiais klausimais, turi vykti laisvas viso Parlamento balsavimas.
(Plojimai)
Michael Cashman
Pone pirmininke, jei paminimas koks nors EP narys, jis turi teisę atsakyti. Aš buvau paminėtas. Todėl norėčiau pasakyti ponui G. Mitchellui ir kitiems, kad, nepaisant to, ką nusprendžia partija, kiekvienas iš mūsų turime savo laisvą balsą, ir Parlamentas balsavo demokratiškai.
(Plojimai)
